
Ministru kabineta noteikumi Nr. 623
Rīgā 2024. gada 1. oktobrī (prot. Nr. 40 4. §)
Grozījums Ministru kabineta 2010. gada 29. jūnija noteikumos Nr. 605 "Kārtība, kādā izmeklē un uzskaita nelaimes gadījumus, kuros cietuši karavīri, valsts aizsardzības dienesta karavīri dienesta laikā un zemessargi, pildot dienestu Zemessardzē"
Izdoti saskaņā ar  Valsts un pašvaldību institūciju amatpersonu un 
darbinieku atlīdzības likuma 21. panta devīto daļu,
Latvijas Republikas Zemessardzes likuma 34. panta trīspadsmito daļu un
 Valsts aizsardzības dienesta likuma 30. panta trešo daļu
· Izdarīt Ministru kabineta 2010. gada 29. jūnija noteikumos Nr. 605 "Kārtība, kādā izmeklē un uzskaita nelaimes gadījumus, kuros cietuši karavīri, valsts aizsardzības dienesta karavīri dienesta laikā un zemessargi, pildot dienestu Zemessardzē" (Latvijas Vēstnesis, 2010, 105., 150. nr.; 2012, 78. nr.; 2014, 128. nr.; 2023, 121. nr.) šādu grozījumu:
· 1. Izteikt 12. punktu šādā redakcijā:
· "12. Ja nelaimes gadījumā ir cietis karavīrs, kas pārvietots uz civilu valsts iestādi vai valsts drošības iestādi, nelaimes gadījumu izmeklē tās civilās valsts iestādes vai valsts drošības iestādes vadītāja izveidota izmeklēšanas komisija, kurā ir noticis nelaimes gadījums. Civilā valsts iestāde komisijā iekļauj pārstāvi no Nacionālajiem bruņotajiem spēkiem."

